ฝังยาคุมตั้งแต่ พค.60 จนถึงกค.61. ไม่เคยมีประจะเดือนเลยตอนนี้เริ่มมีอาการเหมือนคนท้อง เวียนหัวอยากกินของ กินเยอะขึ้น หน้ามืดบ่อย คันน่าอกน้ำนมออก ลูกคนแรกหยุดกินนมอกตั้งแต่2เดือนกว่าๆ แต่ตอนนี้มีน้ำนมไหลออกมาอยากทราบว่า มีโอกาสท้องไหม
สวัสดีค่ะ ประสิทธิภาพในการป้องกันการตั้งครรภ์ของยาฝังคุมกำเนิดนั้นถือว่าดีมาก โดยมีโอกาสที่จะตั้งครรภ์ได้เพียง 0.05% หรือเท่ากับ 1 ใน 2000 คน ดังนั้นโอกาสที่จะตั้งครรภ์ถือว่าน้อยอย่างยิ่งส่วนอาการขาดประจำเดือน ถือเป็นผลข้างเคียงของยาฝังคุมกำเนิดที่สามารถพบได้สำหรับอาการเวียนหัว กินมากขึ้น หน้ามืด และมีน้ำนมไหลนั้น อาจเป็นผลข้างเคียงจากยาฝังคุมกำเนิดที่พบได้เช่นกัน อย่างไรก็ตาม อาการเวียนหัวและหน้ามืด อาจเกิดจากสาเหตุอื่นๆ ได้อีก เช่น มีความเครียด พักผ่อนไม่เพียงพอ มีภาวะโลหิตจางมีภาวะไทรอยด์ฮอรโมนต่ำเป็นต้น ส่วนการมีน้ำนมไหลก็อาจเกิดจากสาเหตุอื่นๆ เช่น การนวดกระตุ้นเต้านม ผลจากยาบางชนิด เช่น domperidone, phenothiazine, reserpine, ยาที่มีฮอร์โมนเอสโตรเจนผสม เป็นต้น หรืออาจมีเนื้องอกในต่อมใต้สมองหรือมีเนื้องอกในเต้านม เป็นต้น นอกจากนี้พบว่าการมีความเครียดก็เป็นสาเหตุของการมีน้ำนมไหลได้ด้วยหากกังวลว่าจะตั้งครรภ์หรือไม่ อาจลองตรวจหาการตั้งครรภ์ดูค่ะ หากตรวจไม่พบ แต่ยังคงมีอาการมีอาการเวียนหัว หน้ามืด และมีน้ำนมไหลโดยที่ไม่ได้เกิดจากการมีความเครียด หรือการไปนวดกระตุ้นเต้านม หรือทานยาบางอย่าง แนะนำควรไปพบแพทย์เพื่อตรวจหาสาเหตุค่ะ